‘Versos contra la violència’, dissabte a la Ràpita i diumenge a Roquetes.
El col·lectiu diLLUMs d’Arts al Forn ha impulsat un acte poètic doble, en contra violència de l’1 d’octubre i per la dignitat, que tindrà lloc a la Ràpita i Roquetes aquest cap de setmana. El doble acte consistirà en la lectura de textos a càrrec de diversos autors i autores, acompanyats d’alguna intervenció musical. La primera de les sessions tindrà lloc el dissabte, 7 d’octubre, a partir de les 11 del matí a la plaça del Cóc de la Ràpita, la primera de les poblacions de l’Ebre en què es van produir càrregues policials durant la celebració del referèndum. Diumenge, 8 d’octubre, l’acte es repetirà davant del pavelló de Roquetes a partir de les 12 del migdia. Un dels organitzadors, l’escriptor Jesús Tibau, ha explicat aquest dijous que ja han confirmat la seua assistència uns 60 autors.